**INTERNATIONAL CREDIT MOBILITY (ERASMUS+ ICM) ELTE 2020**

**Útmutató a kari/intézeti/tanszéki szakmai anyagok**

**összeállításához**

A pályázás során az Egyetem célja, hogy olyan átfogó anyagot állítson össze, melyből egyértelműen megmutatkozik, hogy az egyes Karok, Intézetek és Tanszékek milyen egyedülálló értékekkel képesek hozzájárulni a nemzetközi együttműködések gazdagításához. A Főpályázat foglalja össze az Egyetem átfogó stratégiai céljait, valamint tartalmazza egyenként azokat a kari/intézeti/tanszéki szakmai anyagokat, melyek részletesen indokolják, hogy mely országgal és intézménnyel miért kíván az adott területen együttműködni az adott egység, illetve milyen számban kíván mobilitásokat megvalósítani. A pályázat tétje az Európán kívüli szakmai kapcsolatok bővítése az elnyerhető mobilitási helyeken és együttműködéseken keresztül, melyek a jövőben folyamatosan fejleszthetők.

Annak érdekében, hogy az ELTE hallgatói és oktatói által befektetett munka elismerést nyerjen és egyre több, méltán kiérdemelt lehetőség váljon elérhetővé, valódi összefogásra van szükség, hogy mindenki egyszerűen, mégis érdemben járulhasson hozzá ahhoz a sikerhez, mely intézményi szinten nyerhető el, ám kari/intézeti és tanszéki szinten érvényesül.

Ennek szellemében született jelen összefoglaló is, mely azt mutatja be, hogy a Főpályázathoz nélkülözhetetlen szakmaiság hogyan alapozható meg az itt felsorolt tanácsok követésével és a kérdések pontos megválaszolásával.

**Általános információk:**

* A kevésbé fejlett területek mindig előnyt élveznek, így a támogatás elnyerésének esélye nagyobb lehet ezen országokba való pályázás esetén. (Vannak olyan országok is, melyek ugyan népszerűek lehetnek, a pályázás mégis nehezebb: például Kína esetében a támogatási keret - 7 évre vonatkozóan - már nagy részben felhasználásra került, ezért Kína esetében csökkenő támogatás várható). A legnagyobb támogatási kerettel 2018-ban és 2019-ben is az EU déli és keleti szomszédos országai, illetve a Nyugat-Balkán rendelkeztek, majd Oroszország, Ázsia, Latin-Amerika, iparosodott Ázsia, iparosodott Amerika, az AKCS-országok és végül Nyugat-Afrika.
* Annak érdekében, hogy nyertes pályázat esetén az együttműködés ténylegesen megvalósuljon, új kapcsolatok kiépítésénél különösen ajánlott az időben történő kapcsolatfelvétel és egyeztetés a potenciális partnerrel.
* Fontos, hogy az adott kar/tanszék/intézet felmérje saját kapacitásait: valóban lesz-e annyi érdeklődő hallgató/oktató ahányat a pályázatban megjelöltem? El tudom-e majd ismertetni a hallgatók külföldi tanulmányait itthon? Valóban tudok fogadni annyi hallgatót/oktatót, amennyit a pályázatba beírtam? Lesz időm kiutazni és megvalósítani az oktatói mobilitást? Valóban vállalom az esetleges koordinációs teendőket is, pl. kapcsolatfelvétel, hallgató segítése a kiutazásban stb.?

**Formai és tartalmi követelmények:**

* A szakmai anyagok **ANGOL nyelven** kell, hogyíródjanak.
* Fontos, hogy minden jól átlátható, lényegre törő, érthető és meggyőző legyen.
* **NE** legyünk általánosak! Törekedjünk mindazt leírni, amit csak **mi** tudunk, amitől egyediek vagyunk. Mi az, amit mi tudunk, mi értünk el, mi építettünk ki - milyen szakmai, oktatási és kutatási ambíciókkal rendelkezünk, ami különbözik másokétól a területen?
* **NE** indokoljunk több helyen is ugyanazon érvekkel, hiszen akkor az indoklások hitelüket vesztik. Mitől vagyunk akkor különlegesek, miért válassza a bíráló a mi projektünket?
* Nagyon fontos a **KÖZÖS hasznokra** tekintettel lenni és hitelesen megindokolni, hogy miért lesz hasznos az együttműködés: a mi szempontunkból; a partner szempontjából és az együttesen kiváltott, KÖZÖS szinergiák szempontjából, melyek másképp nem érhetők el.

Amennyiben releváns, indokoljuk, hogy az adott projekt milyen hatással van a szűkebb-tágabb társadalomra helyi, regionális vagy nemzeti szinten.

**MEGVÁLASZOLANDÓ KÉRDÉSEK:**

**Az idei pályázati körben a kérdések három szekcióban kerültek felosztásra:**

1. szekció: Az ELTE-ről pályázó tanszék/intézet/kar tölti ki

2. szekció: A partner oktató/professzor/szakmai kapcsolat tölti ki

3. szekció: A partner adminisztratív kapcsolat tölti ki (Pl. Nemzetközi Iroda)

**A dokumentumot úgy kell elküldeni a kari Erasmus koordinátor részére (BTK: Gaál Tekla), hogy mind a három szekció kitöltésre került!**

1. **szekció: Az ELTE-ről pályázó tanszék/intézet/kar tölti ki**
2. **Van-e előzménye az együttműködésnek? Amennyiben igen:**

Mi történt korábban? Mikor? Hol? Kik voltak ott? Mi lett az eredménye?

1. **Mi indokolja a pályázott együttműködés szükségességét? Stratégiai relevancia!**

**Miért éppen az adott ország?**

* Milyen közös kutatási irányok vannak, amik új eredményeket vagy eddig nem látott szinergiákat hozhatnak az adott szakterületen?
* Milyen területen hozhat az együttműködés előrelépést?
* Hogyan egészítik ki egymást a résztvevők az együttműködésben? Milyen előnye származik egyik illetve másik félnek?

Ha nem volt korábban kapcsolat:

* Mi indokolja az új együttműködést?
* Milyen területen hozhat az új együttműködés előrelépést?
* Hogyan hozhat áttörést akár több, összefüggő területre nézve is?

1. **Mi indokolja a hallgatói és oktatói mobilitások megoszlását és számát? Rövid és hosszabb távon milyen hatások várhatók ettől a felek számára?**

* Miért van szükség hallgatói mobilitásra?
* Miért pont a megjelölt számban és a megjelölt szinteken?
* Miért van szükség oktatói mobilitásra?
* Az adott mobilitások miként szolgálják az adott kar/tanszék/intézet nemzetközi törekvéseit?

1. **A pályázott együttműködéseknek milyen hatása lesz tudományos, szociokulturális, társadalmi, közösségi területen**:

* a résztvevő személyekre? az intézményekre?
* helyi szinten? nemzetközi szinten?

1. **Megvalósul-e a megszerzett tudás elismerése/elismertetése? Hogyan biztosított mindez?**

* Miként tervezik beismerni a hallgatói mobilitást a hallgatói tanulmányokba? Miként tervezik beismerni az oktatói mobilitást az oktató előmenetelébe?
* Milyen disszeminációt terveznek a projektnek? (publikáció, tananyagba beépítés, közös publikáció, szakdolgozat, konferencia etc. konkrét példákkal)
* Milyen hatással lesz a projekt a tanszék/intézet/kar életére? Mennyire illeszkedik ez az első pontban megjelölt stratégiai célkitűzésekhez? konkrét példákkal, megnevezésekkel
* Milyen hatásai lehetnek a projektnek, helyi, regionális, nemzeti és nemzetközi szinten? (ELTE és partneregyetemen!)

1. **Szekció: partner szakmai koordinátor/oktató tölti ki**

Kontakt adatok: Kérjük, hogy a partner egyetem és a kolléga adatai pontosan kerüljenek felvezetésre az űrlapon.

1. Mi indokolja a pályázott együttműködés szükségességét? Stratégiai relevancia a partner szemszögéből? Miért éppen az adott ország?
2. Mi indokolja a hallgatói és oktatói mobilitások megoszlását és számát? Rövid és hosszabb távon milyen hatások várhatók ettől a felek számára? A partner szemszögéből!
3. A partner esetében: A pályázott együttműködéseknek milyen hatása lesz tudományos, szociokulturális, társadalmi, közösségi területen?
4. Milyen hatást vár a partner a projekttől?
5. A partner még mit tud elmondani az együttműködésről, ami hozzájárulhat a sikeres pályázáshoz?

**Angol nyelvű útmutató az intézményi szintű pályázat elkészítéséhez:** <https://ec.europa.eu/programmes/erasmus-plus/sites/erasmusplus2/files/international-credit-mobility-handbook_en.pdf>

(Az útmutató iránymutatást adhat a jelen kérdések megválaszolásához is!)

1. **Szekció: partner adminisztratív koordinátor tölti ki**

Javasoljuk, hogy ezt a partner oktatója küldje meg a partner nemzetközi irodának kitöltésre, azt követően, hogy az első két rész már kitöltésre került!

Fontos, hogy míg az első két szekcióban a szakmai, akadémiai relevanciára kérdez rá a pályázat, ebben a részben az összegyetemi stratégiai irányelvek, eljárásrendek, gyakorlatok felvázolása szükséges, az egész intézményre vonatkozóan, ezért kérdezzük erről a partner nemzetközi irodáját!

A sikeres pályázáshoz fontos, hogy minden kérdés megválaszolásra kerüljön!